De har forbindelser i det meste af Europa - er besat af at samle fugleæg og udgør en af de største trusler for den arktiske fuglefauna.

En gruppe af såkaldte æggerøvere har de sidste mange år været genstand for en større international politiefterforskning. Det skriver nrk.no

Den svenske ornitolog, Jan-Eric Hägerroth, har i flere år været dybt involveret i det svenske politis efterforskning af de såkaldte æggerøvere, som han advarer om udgør en trussel for flere fuglearter i Norden.

- Vi ved, at der findes et stort netværk af æggesamlere og fugleopdrættere som er særligt interesseret i de truede rovfugle- og uglerarter. Hele den arktiske fuglefauna er truet af denne stærke samlerinteresse fra store dele af verden, fortæller den svenske ornitolog Jan-Eric Hägerroth til nrk.

I slutningen af 1980´erne blev over 130.000 æg beslaglagt i store aktioner i Tyskland og Danmark. Mange tusinde æg stammede fra norske fugle. nrk.no

Siden 2008 har æggerøverne gjort sig skyldige i at stjæle i tusinder af æg fra fugle i Norge og Sverige - æg, som er beslaglagt på adresser i indtil flere europæiske lande.

For eksempel blev hele 12.000 æg beslaglagt i Skotland tilbage i 2008, 17.000 æg i Storbritainen i 2009, mens 3000 æg fra 200 forskellige arter beslaglægges i Sverige i 2010.

Hvert år ser de svenske myndigheder sig desuden nødsaget til at lukke store dele af fjældområderne ved Børgefjell nationalpark, fordi æggerøvere trænger ind og stjæler æg fra parkens fugle.

Nordiske fuglearter helt unikke i andre dele af verden

Ifølge Jan-Eric Hägerroth er mange af de fugle, som vi (de nordiske lande.red) ikke betragter som særlige eller sjældne helt unikke i andre dele af verden